डॉ. आंबेडकर की जयंती पर दो दिवसीय समारोह आज से
कांग्रेसकीतरफ से भारत र| डॉ. भीमराव आंबेडकर की 125वीं जयंती के उपलक्ष्य में दो दिवसीय राष्ट्रीय कार्यक्रम कुरुक्षेत्र में आयोजित किया जाएगा। कांग्रेस प्रदेशाध्यक्ष डॉ. अशोक तंवर की अध्यक्षता में गठित कमेटी की ओर से पिहोवा रोड पर एक निजी पैलेस में कार्यक्रम होगा।
इसमें प्रदेश कांग्रेस प्रभारी शकील अहमद, अनुसूचित विभाग के चेयरमैन के. राजू, राज्य सभा सदस्य कुमारी शैलजा, आशा कुमारी, पूर्व मुख्यमंत्री चौ. भूपेंद्र सिंह हुडा, प्रदेश कांग्रेस विधायक दल की नेता किरण चौधरी, पूर्व कांग्रेस प्रदेशाध्यक्ष फूलचंद मुलाना, कैप्टन अजय यादव, कुलदीप शर्मा, आफताब अहमद, ललित नागर, दिल्लूराम बाजीगर, पूर्व विधायक अनिल धंतोड़ी आदि भाग लेंगे।
समारोह समिति के संयोजक ज्ञान सहोता ने बताया कि इस कार्यक्रम डॉ. भीमराव आंबेडकर के जीवन पर आधारित दुर्लभ चित्रों की एक प्रदर्शनी भी लगाई जाएगी।
कार्यक्रम में अनुसूचित जाति के पूर्व मंत्री, सांसद, पूर्व सांसद, विधायक, पूर्व विधायक, पूर्व पार्षद, मेयर, पूर्व मेयर, जिला परिषद सदस्य, पूर्व सरपंच कांग्रेस के पदाधिकारी भाग लेंगे। डा.आंबेडकर के जीवन से जुड़े विभिन्न विषयों पर दो दिन तक चर्चा होगी। 26 दिसम्बर को तीन सत्रों में कार्यक्रम होगा। शाम 6 से 8 बजे तक सांस्कृतिक कार्यक्रम होंगे। 27 दिसम्बर को दो सत्रों में कार्यक्रम किया जाएगा।
hin_Deva hin_Deva awa_Deva hin_Deva hin_Deva